JohanHeinsen/ENO huggingface dataset:
Lolland-Falsters Stifts-Tidende, 1828-08-29
Udenlandsk. Russisk-tyrkiske Anliggender. J Følge Skrivelse fra Constantinopel af 28de Julii har Sultanen, givet sin Armee Ordre til, ikke at indlade sig i noget Hovedslag med Russerne for disse ere ankomne til Balkan. Ogsaa har han befalet, at Alt skal opbrændes paa det Landstrøg, som maa blive overladt Fienden. - Den 20de Juli heed det fra Adrianopel, at Paschaen der havde Ordre til at afgaae til Krigsskuepladsen, saasnart de ham overdragne Tropper vare komne sammen. Den iledes stærkt med at sammenkalde Tropper paa ny, endskjøndt den største Deel af de stridbare Mænd allerede vare afmarscherede og Resten stod i Begreb med at afgaae. Halvdelen af Adrianopel var saaledes forladt, dyb Stilhed herskede i Gaderne og der mærkedes kun til Krig paa Troppebevægelserne og Jndvaanernes ringe Antal. – De senest indløbne Beretninger fra Russernes Leir ved Schumla gaae i det Væsentlige ud paa, at den 27de Julii vare Beleiringsarbeiderne rykkede frem til et Kanonskuds Afstand fra Fæstningen, uden at Fienden havde gjort Modstand eller lagt den mindste Hindring i Veien. Den 2den dennes gik i Odessa det Sagn, at der ved Kosludschi var forefalden en betydelig Fægtning med Tyrkerne og at Russerne i den Anledning havde anlagt Forskandsninger ved Basardschik.
Lolland-Falsters Stifts-Tidende, 1828-08-29
Fra Bucharest meldtes den 1ste d. M., at Silistria bombarderedes siden den 28de Juli. – En til Smyrna ankommen Reisende, som forlod Erzerum den 2den Juni, berettede, at efter et yderst blodigt Slag havde Russerne indtaget sidstnævnte Stad med Storm og nedsablet Garnisonen.
Lolland-Falsters Stifts-Tidende, 1828-08-29
Portugal. Marg. af Regende og Visc. af Jtabayana have nu, som befuldmægtigede fra Keiseren af Fredagen den 29 August 1828. Brasilien, udstædt en formelig Protestation imod den Usurpation af Portugals Krone, som er udøvet imod Keiseren og hans høitelskede Datter Donna Maria da Gloria. Denne Protestation skal sendes til alle europæiske Hoffer.
Lolland-Falsters Stifts-Tidende, 1828-08-29
Jndenlandsk. Det kongelige danske Landhuusholdningsselskabs første Sølvmedaille er bleven tilkjendt Jomfru Kirstine Marie Fischer, en Datter af Kunstdreier J. P. Fischer i Horsens. Siden hendes Moders Død i Aaret 1819 har hun, den Gang 19 Aar gammel, bestyret sin Faders Huus uden nogen Hjælp, har opdraget og underviist 4 smaa Søstre i Alt hvad borgerlige Pigebørn bør lære, og desuden faaet Tid nok til ved sin egen Flid at forsyne Huset med hvad der af Uldent og Linned forbrugtes. Saaledes har hun, i Følge indsendte Væver-Attester, i 3 Aar spundet Garn til 573 Alen forskjellige Tøier af særdeles god Bonitet. Hendes mønsterværdige Flid er bevidnet af de Hrr. Pastor, Ridder Rosing, const. Borgemester Schmidt, de eligerede Borgere L. Winding og E. Kjær. J Søllinge i Fyen har den retskafne Religionslærer, Hr. Pastor Bendz allerede fra 1822, da Kongens allerhøieste Villie desangaaende erfaredes i et Circulaire fra Cancelliet, indført Gymnastik-Øvelser for SkoleUngdommen. Da han selv gav alle Apparater dertil, fandt han ingen Hindring; men tvertimod vare Bønderne glade, at deres Sønner kunde lære hjemme noget af Militairvidenskaben førend de bleve Soldater, og derved Frygten for denne Stand for endeel formindskes. Paa 14 Dage var Pladsen planeret, belagt med Gruus, indhegnet og Apparaterne opstillede, Geværer, til Exercits anskaffede a. For at de kunne lære at svømme, har han ogsaa bekostet gravet en Canal paa et afsides Sted i en af sine Løker, hvor altid er frisk Vand, paa 90 Alen lang, 7 a 8 Alen bred og 11 Qvarteer dyb, og et lidet Badehuus bygget, hvorfra svømmes ud i Canalen. Fremdeles lære Pigerne at sy Navnesyning, og Drengene strikke Trøier, Strømper, Vanter a. og lære at gjøre alle Slags Træarbeider i Migniatur, og til alt dette gives Præmier til Opmuntring. Hr. Conferentsraad og Generalanditeur ved Søetaten, P. Møller, Ridder af Dannebroge, som efter Tour udtraadte af Directionen for Nationalbanken, er den 15de dennes tillagt allerhøieste Ordre til paa ny at være kongelig Directeur for bemeldte Bank Den 20de d. M., om Morgenen Kl. 7, ankom til Kjøbenhavns Rhed Orlogsbriggen St. Jan, under Command af Hr. Capitainlieutenant H. B. Thomsen, Ridder af Dannebroge, fra Vestindien. Den var afgaaet derfra den 15de Juli og Overfarten havde været særdeles heldig.
Lolland-Falsters Stifts-Tidende, 1828-08-29
Den 25de ankom samme Sted Cadetcorvetten Najaden, under Commando af Capitainlieutenant Grove, fra sit andet Krydstog for i Aar.
Lolland-Falsters Stifts-Tidende, 1828-08-29
Nu indrettes Morskabstheater paa Blaagaard ved Kjøbenhavn for Pettolettis Selskab.
Lolland-Falsters Stifts-Tidende, 1828-08-29
Fra Hr. Pastor emeritus P. D. Faber udkommer i Slutningen af Aaret en Nytaarsgave, som skal hedde "Skræddersaxen, og indeholde hvad baade kan more det respective Laug og Andre udenfor dette.
Lolland-Falsters Stifts-Tidende, 1828-08-29
J. R. Hubertz, der har gaaet i Aalborg Latinskole, har i Kiel disputeret for Doctorværdigheden i Medicin og Chirurgi over Aarsagerne til smitsom Blodgang. Hans Desputats er tilegnet Hans Majestæt Kongen med allerunderdanigst Taknemmelighed for den allernaadigste Understøttelse, Hs. Majestæt har skjænket ham til at fortsætte sine Studeringer. Maaden at curere Stammende paa er i Dagen anmeldt at bestaae i: "Da Stammen kommer af, at man under Jndaandingen forsøger at tale, saa bestaaer hele Helbredelsesmethoden blot deri, kun at tale naar man udaander. Man maa altsaa først lade den Stammende indaande dybt, og derpaa med fuld Styrke af Udaandingen udtale de forskjellige Bogstaver, Tal og enkelte Stavelser. Siden maa den Stammende begynde at udtale Fleerstavelsesord under et eneste Aandedrag; derpaa korte og tilsidst lange Sætninger, indtil den slemme Vane, at tale under Jndaandingen, er aflagt. J nogle Tilfælde opnaaes det forønskede Maal i faa Timer; i andre udfordres Maaneder. J Almindelighed ere dog nogle faa Dage, eller i det Høieste Uger, tilstrækkelige."
Lolland-Falsters Stifts-Tidende, 1828-08-29
En ved Stikbreve efterlyst, fra Kolding Arrest senest udbrudt, farlig Forbryder, Johan Frederik Juul, eller, som han almindeligviis kaldes, Johannes Axelsen, blev den 17de dennes indbragt til Ribe fra Wol sted By, hvor han efter heftig Modstand var blevet fanget.
Lolland-Falsters Stifts-Tidende, 1828-08-29
Den 18de indtraf i Ribe og i dens Omegn en meget heftig Orcan, som ved en Udflyttergaard fra Thaarup kastede en ny opbygget Lade af Muur- og Bindingsværk paa 8 Fag saa voldsomt om, at 4 Arbeidere derved mere eller mindre bleve beskadigede.
Lolland-Falsters Stifts-Tidende, 1828-08-29
Skuespildirecteur Ehlers giver i denne Tid Forestillinger paa Theatret i Odense, og det beckerske Skuespillerselskab agter at indtræffe i Aalborg først i October Maaned.
Lolland-Falsters Stifts-Tidende, 1828-08-29
Kjøbenhavns Børs-Cours, den 19de August. Hamborg 2 M. - , a vista 215. – Spec. 218. Specier solgtes til 13 Mk. 1 1/4 s. - Bank-Disconto 5 Procent. - Norske Speciessedler pr. 100 Specier 156 a 156 1/2 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 85 1/2 a 86 Rbd. Sedler. Dito Dito 79 1/2 a 80 i Banco. - Nationalbank-Obligationer (af Laanet 4de Februar 1820) 101 1/2 a 102 Rbd. r. S. Dito Dito 111 1/2 a 112 Rbd. Sedl. 4 Proc. uopsigelige Rigsbank=Obligationer, Renter pr. 6te Januar, 99 a 100 Rbd. r. S. - 6 Proc. norsk Laan ved Hambro & Søn 106 a 106 1/2 i Banco. 4 Proc. ny norske Obligationer ved Dito, lydende paa rede Sølv, 96 a 96 1/2 Rbd. r. S. 4 Proc. Dito Dito 98 a 98 1/2 i Banco. - Asiatiske Actier - Rbd. Sedl. 3 Proc. ny danske Obligationer 59 1/2 a 60 L. St. (1 L. Sterling beregnet til 14 Bancomark.)
Lolland-Falsters Stifts-Tidende, 1828-08-29
Bekjendtgjørelser. Søndagen den 7de September afholder Klubben Foreeningen i Nykjøbing sit sidste Skovbal for denne Sommer. Directionen, den 27de August 1828.
Lolland-Falsters Stifts-Tidende, 1828-08-29
Ved Placat af 30te Juli 1828 er det blandt andet bestemt, at der om enhver Kjøbstad eller ethvert consumtionspligtigt Sted af Øvrigheden skal bestemmes et District, i hvilket hverken consumtionsbare, toldpligtige eller andre med Afgivt behæftede Varer maae uden Passeerseddel føres paa andre Veie end dem, som føre directe til Byens offentlige og med Told- og Consumtions-Opsyn forsynede Adgange.
Lolland-Falsters Stifts-Tidende, 1828-08-29
J Henhold hertil have vi bestemt følgende Grændser, for Marieboe Kjøbstads District, nemlig: i Vester Hegnet om den kongelige Skov Bangshave fra Søndersøe, til Jndkjørselen til Skoven, den Vei som fra Jndkjørselen fører ud til Landeveien til Nakskov og derefter Hegnet om det Grevskabet Knuttenborg tilhørende Vænge, som afbenyttes af Møller Peder Rasmussen, ligened til Nørresøe. J Nord gaaer Grændsen derefter tvertover Søen til den Grund, hvorpaa den hollandske Veirmølle er opført, saaledes, at Møllen ligger uden for Districtet, og følger Grunden indtil den støder paa Veien over Nørremark, af hvilken den gaaer op mod Nord til Indkjørselsveien til Nørrehave, hvis Udhegnmod Marieboe derefter bliver Grændsen indtil dette Hegn møder det med høie Piletræer bevoxede Gjerde, som gaaer over Kirstinelunds Marker og som ophører der, hvor Veien til Kirstinelund begynder. Dernæst følger Grændsen, først denne Vei ud til Landeveien fra Saxkjøbing, og siden Landeveien henimod Byen til den naaer Markveien, som begynder ved Byfogdens Jordlod, og fører til Søndermolle. J Øst bliver denne Markvei, og i Sønder Mølleveien fra Sønderport Districtets Grændse indtil den sidstnævnte Vei træffer paa Veien til Søndersøe, som, i Forening med den Linie, der over Søndersøe kan drages fra denne Vei til Hegnet om Bangshave, slutter Districtets Grændser.
Lolland-Falsters Stifts-Tidende, 1828-08-29
Ved at bekjendtgjøre Forestaaende til almindelig Efterretning og Jagttagelse, bemærkes derhos, at Landeveiene fra Nakskov og Saxkjøbing, samt Veiene over Nørremark til Nørreport og over Østermark til Sønderport ere de eneste Adgange igjennem Districtet, ad hvilke de ovennævnte Varer maa føres til Marieboe, og at alle slige Varer, som uden Passeerseddel antræffes paa noget andet Sted i Districtet, ere forfaldne til Confiscation, hvorhos der tillige, efter samme Placats Bestemmelse, i Stedet for den ved Forordningen af 1ste Februar 1797 §. 210 anordnede Mulct af 10 Rbd., herefter skal bødes Værdien af de anholdte og confiscerede Varer. Marieboe, den 21de August 1828. P. Valentin, Stallknecht, Byfoged. Consumtionsinspecteur. Det i Placaten 30te Juli d. A. i dens Tillæg til 6. 205 i Toldforordningen af 1ste Februar 1797 ommeldte District omkring denne By er bestemt saaledes: Paa Byens nordre, østre og søndre Side begrændses Districtet af Skjællet imellem Madeskov og Roelsnæs; Veien fra Roelsnæs til Hovedlandeveien over Madeskov- og fra denne Sidste til Hovedgaarden Christiansdals Jorder; Skjællet imellem denne Hovedgaards Marker samt Enghaugen og denne Byes Jorder paa Madeskov og i Stormarken; endvidere af Skjællet imellem Abildtorpe Byes og Nakskovs Jorder; Veien til Nørreherred og Markveien, som fører fra denne ud til Hovedlandeveien tæt syden for den ny Kirkegaard, og af den mindre Landevei, som fører fra Hovedlandeveien til Broen ved Svinholms Færgested. Paa Byens vestre Side, der støder til Fjorden, indbefatter Districtet: Færge- Mellem- og Stubbe=Landene Skandsen og Steens med den Vei, som fører fra denne Ø over Skandsen og Færgelandet. Hvilket, efter Stiftamtets Befaling, herved bringes til offentlig Kundskab. Nakskov, den 28de August 1828. Pontoppidan. Schwensen.
Lolland-Falsters Stifts-Tidende, 1828-08-29
At Skiftet efter afdøde Bagermester Peder Nielsen og Hustru Birgitte Kirstine, født Holm, foretages til Slutning og Repartitionen fremlægges paa denne Byes Raadstue, Løverdagen den 27de September d. A., Formiddag Kl. 10 slet, det bekjendtgjøres herved, i Overeensstemmelse med Forordningen 16de Januar d. A., til Efterretning for alle Vedkommende. Nakskovs Skifteret, den 28de August 1828. Pontoppidan. Schwensen.
Lolland-Falsters Stifts-Tidende, 1828-08-29
Auctioner. J Følge Reqvisition af vedkommende Panthaver og Overeenskomst imellem denne og vedkommende Eier, bliver Stedet No. 18 i Nakskovs Veilegade, som beboes af Kunstdreier Frantzen, stillet til Bortsalg ved een eneste Auction, som afholdes paa Nakskov Raadstue, Løverdagen den 13de September d. A., om Formiddagen Kl. 10 slet. Conditionerne kunne erfares hos Procurator Hviid her i Byen; hvilket herved bekjendtgjøres til de Lysthavendes Efterretning. Nakskov, den 28de August 1828. Schwensen.
Lolland-Falsters Stifts-Tidende, 1828-08-29
Efter passeret Dom og Udlæg samt vedkommende Udlægshavers Reqvisition, blive de Selveier Hans Johansen i Vindeby tilhørende 2de Huse med Hauge og Vænger stillet til offentlig Auction, som afholdes: Tirsdagen den 9de September d. A.,) hver Dags Tirsdagen den 16de September d. A., Formiddag og Onsdagen den 24de September d. A., Kl. 10 sl. De 2de første paa Raadstuen her i Byen og den 3die i Eiendomsstedet, beliggende ved Vindeby Skov. Conditionerne kunne forinden erholdes til Eftersyn hos Procurator Hviid her i Byen; hvilket herved bekjendtgjøres til de Lysthavendes Efterretning. Nakskov, den 28de August 1828. Schwensen.
Lolland-Falsters Stifts-Tidende, 1828-08-29
J Følge Beslutning under Skiftet efter afdøde Barbeer Christian Richard Bauschinger, bliver det Stervboet tilhørende Huus, Matr. No. 17 i denne Byes Vestergade, opbuden til Bortsalg ved en eneste Auction, som afholdes paa Byens Raadstue, Mandagen den 8de September førstkommende, om Formiddagen Kl. 10. Huset bestaaer af 7 Fag til Gaden, med Straatag, og dertil hører en Jordlod paa Byens Mark. Conditionerne blive fremlagte ved Auctionen. Saxkjøbing Byfoged-Contoir, den 27de August 1828. C. A. Møller, constit.
Lolland-Falsters Stifts-Tidende, 1828-08-29
Da intet antageligt Bud er skeet ved de tvende over Vævermester Hans Nielsens Huus her i Byen afholdte Auctioner, saa bliver, efter Eierens Begjering, en tredie Auction afholdt over berørte Eiendom paa Saxkjøbings Raadstue, Torsdagen den 4de September førstkommende, om Formiddagen Kl. 11. Huset bestaaer af 4 Fag til Gaden, indrettet til Beboelse, 3 Fag Sidehuus, en Gaards- og Haugeplads, samt en tilhørende Jordlod af circa 7 Skjepper Lands Størrelse paa Byens Mark. Conditionerne ere forud til Eftersyn paa mit Contoir. Saxkjøbing Byfoged-Contoir, den 27de August 1828. C. A. Møller, constit.
Lolland-Falsters Stifts-Tidende, 1828-08-29
J Følge Bestemmelse under Skiftet efter afdøde Politibetjent og Lotto-Collecteur Jens Christian Jensen, blive de Stervboet tilhørende tvende Huse i denne Byes Søndergade, nemlig: a) Matr. No. 46, bestaaende af 7 Fag Forhuus til Gaden med Tegltag, 2 Fag Halvtagshuus i Gaarden, ligeledes teglhængt, samt et Par andre smaa Halvtaghuse, en Gaards- og Haugeplads, samt en Jordlod paa Byens Mark, b) Matr. No. 47, bestaaende af 7 Fag teglhængt Forhuus med Jndkjørselsport, 6 Fag Baghuus med Tegltag, hvori er indrettet Stald og Lo, Gaards og Haugeplads, samt en Jordlod paa Byens Mark, opbudne til Bortsalg ved en eneste Auction, som afholdes paa Raadstuen her i Byen, Løverdagen den 6te September førstkommende, Formiddag Kl. 10. Conditionerne blive fremlagte ved Auctionen. Saxkjøbing Byfoged-Contoir, den 27de August 1828. C. A. Møller, constit.
Lolland-Falsters Stifts-Tidende, 1828-08-29
Jndkaldelser.
Lolland-Falsters Stifts-Tidende, 1828-08-29
Ved Proclama, som bliver læst i den kongelige Landsoverret i Kjøbenhavn og i Nykjøbings Bytingsret, ere Creditorerne i Stervboet efter afdøde Kjøbmand Augustinus Kohler og siden afdøde Enke Abelone Sophie Køhler, med tolv Ugers Varsel indkaldede at anmelde og bevise deres Fordringer for mig som Skifteforvalter; hvilket endvidere herved bekjendtgjøres. Nykjøbing paa Falster, den 22de August 1828. Møller.
Lolland-Falsters Stifts-Tidende, 1828-08-29
Creditorerne i Stervboet efter Maren Rasmusdatter, Enke efter Gaardmand Rasmus O. Kok i Thoreby, her under Fuglsangs-Prierskovs Godser, blive herved, med lovbestemt 12 Ugers Varsel, indkaldte at anmelde og bevise deres Fordringer i Boet for mig som committeret Skifteforvalter. Sundby, den 23de August 1828. A. Andersen.
Lolland-Falsters Stifts-Tidende, 1828-08-29
Creditorerne i Stevboet efter den her i Byen ved Døden afgangne Dagleier Thomas Rasmussen indkaldes herved, i Følge Placaten 26de October 1792, med tolv Ugers Varsel til for os at anmelde og beviisliggjøre deres Fordringer. Nakskovs Skifteret, den 28de August 1828. Pontoppidan. Schwensen.
Lolland-Falsters Stifts-Tidende, 1828-08-29
Tjenester ledige. For en duelig, og med behørige Vidnesbyrd om sin gode Opførsel forsynet, Møllersvend anviser Forvalter Hansen paa Vennerslund en fordeelagtig Tjeneste til anstundende 1ste November.
Lolland-Falsters Stifts-Tidende, 1828-08-29
Et ungt Menneske kan blive antaget i Møllerlære, paa Oureby Mølle, enten strax eller til 1ste November d. A.
Lolland-Falsters Stifts-Tidende, 1828-08-29
Bortkommen. En sort Ko med tildeels hvidt Hoved er bortkommen fra min Jordlod. Hvo der om denne kan give mig nogen Underretning, ville behagelig dette Joh. Chr. Dorph. i Nakskov.
Lolland-Falsters Stifts-Tidende, 1828-08-29
Tilkjøbs.
Lolland-Falsters Stifts-Tidende, 1828-08-29
Formedelst Forandring af Bopæl, agter jeg underhaanden at bortsælge min Gaard. J Statstidenden, No. 77 a. findes nærmere Oplysning. Saxkjøbing, den 20de August 1828. Frantz Marschner. Godt røget Flesk til 15 Mk. 8 s. Lpdt., NB. Aalborg Sild til 6 Rbd. 4 Mk. Tønden, bleget Blaarlærred til 20 sk. Alen (i Partier bedre Kjøb, samt Vind- og Bilægger=Kakkelovne m. M., er at Wulffeldt. faae i Nakskov hos
Lolland-Falsters Stifts-Tidende, 1828-08-29
Smukke hvide Gardintøier og Fryndser, samt rødt, blaat, gult og grønt ægte farvet Bomuldsgarn (VattaTvist) m.M., er at faae til billig Priis i Nakskov Wulffeldt.
Lolland-Falsters Stifts-Tidende, 1828-08-29
Den 12te, 13de og 14de September kan atter faaes Steenkalk ved Berritzgaards Teglværk a 3 Rbd. pr. Tønde, 12 Tønder og derover a 16 Mk. Tegn.
Lolland-Falsters Stifts-Tidende, 1828-09-02
Lollands og Falsters Stifts Kongelig alene privilegerede. Addressecontoirs Efterretninger. Senatet, Toogtyvende Aargang. Nummer 70. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1828-09-02
Udenlandsk. Russisk-tyrkiske Anliggender. J Følge nogle fra Constantinopel den 25de Juli meddeelte Efterretninger, synes det, som om Tyrkerne have vundet flere ikke ubetydelige Seire over adskillige af den russiske Armees Afdelinger. Den 20de Julii skal det nemlig ved Varna være kommet til en alvorlig Træfning, hvorved Russerne med et Tab af 5,000 Mand bleve tvungne til at trække sig tilbage til Basardschik. Efter 12 Timers Fægtning skal Capudan Pascha saaledes ikke alene have tilintetgjort Russernes Forehavende; men endog begyndt at gaae offensivt til Værks. Den 26de Juli heed det, at fra den 1ste f. M. af havde Tyrkerne leveret mange lykkelige Fægtninger, som lede til det utvivlsomme Resultat, at de russiske Hærførere paa intet Punct havde samlet og brugt overlegne Stridskræfter, men spildt megen Tid med parcielle Angref- og Fægtninger, som, med Hensyn til gunstigt Udfald for Tyrkerne, forøgede Modet og Tilliden hos disses for Størstedelen uøvede Tropper. - Den første glædelige Efterretning fra det tyrkiske Hovedqvarteer ankom til Constantinopel den 12te Julii. Strax efter bekjendtgjortes, at Russerne havde, nogle Tusinde Mand stærke, og understøttede af talrigt Artilleri, den 7de Juli foretaget flere heftige Angreb paa den tyrkiske Position ved Hadschi-Oglu-Basardschik, imellem Schumla og Varna, men vare, efter en Fægtning, der først ophørte ved Nattens Jndbrud, drevne tilbage med et Tab af 1,500 Mand, deels Døde og deels Saarede. Dagen derpaa gjentog Russerne Angrebet; men de bleve atter slagne tilbage med betydeligt Tab af Mandskab og 6 Kanoner.
Lolland-Falsters Stifts-Tidende, 1828-09-02
Den 7de Julii forefaldt ogsaa en meget heftig Fægtning imellem et russisk Armeecorps og nogle paa den Tirsdagen den 2 September 1828. venstre Donaubred ved Moldaviz, lige over for Widdin, opstillede tyrkiske Tropper. Russerne, hvis Styrke angives til 5,000 Mand med 20 Kanoner, bleve efter 5 Timers Kamp slagne paa Flugt. De tabte 2000 Mand Døde og Saarede og mange Fanger. Derefter forfulgtes de Flygtende ind paa Wallachiets Grund. Et russisk Corps paa 4,000 Mand Cavalleri og 4 til 5,000 Mand Jnfanteri blev den 10de Juli slaget ved Taschlitepe, i Egnen af Basardschik. Tyrkerne commanderedes af Alisch Pascha. Russernes Tab angives til 600 Mand Rytteri og mange Fanger. Jmellem 10de og 15de Juli er maaskee forefaldet nogle mindre heldige Fægtninger, da der i Portens Meddelelser findes et Hul; men den 15de, 16de og 17de Juli fandt der forskjellige Angreb Sted paa de tyrkiske Positioner ved Varna, som alle bleve afslagne. Hos en russisk Oberst, som ved et af disse Angreb faldt i Fangenskab, forefandtes vigtige Papirer. J det forannævnte Træfning foregik den 20de Julii ved Varna, havde en russisk Flaadeafdeling forsøgt at iværksætte en Landgang der; men maatte, formedelst de tyrkiske Batterier, hvis Jld tilføiede nogle Transportskibe stor Skade, afstaae fra sit Forsæt. Uagtet disse Seirs Efterretninger vedbliver dog Sultanen at fortsætte sine Rustninger. Uophørlig marscherer Troppe-Contingenter fra de europæiske Provindser til Leiren ved Schumla, og i Nærheden af Constantinopel ankommer bestandig Troppeafdelinger fra de asiatiske Statholderskaber. Væbningen i Hovedstaden har den bedste Fremgang; hos Seraskieren, ChosrewPascha, havde allerede ved disse Efterretningers Afgang (den 26de Juli) meldt sig 60000 stridbare Personer som Frivillige, og der meentes, at dette Antal, dersom Hovedstaden kom i Fare, turde stige til det Dobbelte.
Lolland-Falsters Stifts-Tidende, 1828-09-02
Commandanten i Jsakschi, som uden Modstand overgav denne Fæstning til Russerne, er, tilligemed nogle af hans fornemste Officierer, henrettet i Leiren ved SchumlaMan seer heraf, at Sultanen er bestemt paa, at gaae frem med stor Strenghed imod de Anførere, der gjøre sig skyldige i Feighed; derimod er, efter hans udtrykkelige Befaling, den Skik, at skjære Ørene af de dræbte Fiender, aldeles afskaffet, og Fangerne bringes ikke mere til Hovedstaden, men fordeeles i Provindserne. (Rimeligviis vil de russiske Soldater nu være mindre bange for tyrkisk Fangenskab.) – Endnu har i den tyrkiske Armee, især i Leiren ved Schumla, hist og her viist sig en Funke af den gamle oprørske Janitscharaand, hvorfor Hussein Pascha til sine Tider har havt Møie med at forskaffe sig Lydighed. Saaledes skal en Bimbaschi, som ikke ganske havde gjort sin Skyldighed i en Forpostfægtning den 27de Juli, have affyret en Pistol paa Hussein Pascha, fordi denne gav ham Jrettesættelse. Da han forfeilede sit Skud, drog Hussein Sablen og kløvede den Forvognes Hoved. Det Rytterregiment, for hvilket den Dræbte var Chef, vilde hævne ham; men skal paa Paschaens Befaling være nedhugget.
Lolland-Falsters Stifts-Tidende, 1828-09-02
Et overordentligt Tillæg til Petersborg-Journalen giver Efterretning om den russiske Armees Operationer i Tyrkiet fra den 27de Juli til den 8de August. Den 31te Juli begyndtes med at opføre de nødvendige Befæstninger paa Veiene til Tschiflik og Eski-Stambul, for fuldkommen at indslutte Schumla og afskjære dennes Besætning al Communication med Constantinopel. Dog meentes, at Beleiringen vilde medtage nogle Uger.
Lolland-Falsters Stifts-Tidende, 1828-09-02
J Anledning heraf, samt under det Foregivende, at recognoscere Fæstningen Varna, begav Keiser Nicolaus sig didhen og reiste derfra tilbage til Odessa, hvor han ankom den 8de August, for – saa siges der – at tage den active Armees Reserver i Øiesyn. J Varna besaae Hans Majestæt ogsaa Admiral Greighs Flaade, som bestaaer af 8 Linieskibe, 5 Fregatter og nogle mindre Fartøier. (Det maa altsaa være denne Flaade, som Tyrkerne have havt Affaire med.)Man vil vide – heed det fra Bucharest den 4de August – at førend et Hovedangreb paa Schumla tør begyndes, skal der først foregaae Forening med General Roth og det andet Armeecorps, da Tyrkerne ere stærkere end tidligere angivet.